CELEX: 52021DP0063
Language: sk
Date: 2021-03-09 00:00:00
Title: Rozhodnutie Európskeho parlamentu z 9. marca 2021 o žiadosti o zbavenie Nuna Mela imunity (2020/2050(IMM))

24.11.2021   
            
            
               SK
            
            
               Úradný vestník Európskej únie
            
            
               C 474/167
            
         
      P9_TA(2021)0063
      Žiadosť o zbavenie Nuna Mela imunity
      Rozhodnutie Európskeho parlamentu z 9. marca 2021 o žiadosti o zbavenie Nuna Mela imunity (2020/2050(IMM))
      (2021/C 474/21)
      
         Európsky parlament,
      
      
                  —
               
               
                  so zreteľom na žiadosť o zbavenie Joãa Nuna Lacerdu Teixeiru de Mela imunity, ktorú 6. februára 2020 podal Tribunal Judicial da Comarca de Braga, Juízo de Instrução Criminal de Guimarães, 2. Juízo (Okresný súd Braga, vyšetrujúci sudca v Guimarães, druhá komora) v rámci prebiehajúceho trestného konania po predložení súkromného obvinenia na uvedenom súde (konanie: 1039/17.2T9VNF) a ktorá bola oznámená na plenárnej schôdzi 9. marca 2020,
               
            
                  —
               
               
                  po vypočutí Nuna Mela v súlade s článkom 9 ods. 6 rokovacieho poriadku,
               
            
                  —
               
               
                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,
               
            
                  —
               
               
                  so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 19. decembra 2019 (1),
               
            
                  —
               
               
                  so zreteľom na článok 157 ods. 2 Ústavy Portugalskej republiky,
               
            
                  —
               
               
                  so zreteľom na článok 5 ods. 2, článok 6 ods. 1 a článok 9 rokovacieho poriadku,
               
            
                  —
               
               
                  so zreteľom na správu Výboru pre právne veci (A9-0024/2021),
               
            
                  A.
               
               
                  keďže sudca zodpovedný za toto konanie požiadal o zbavenie poslanca Európskeho parlamentu Nuna Mela imunity, aby sa mohol zúčastniť v uvedenom postavení obete alebo občianskej strany na všetkých krokoch, ktoré sa budú považovať za nevyhnutné na preukázanie pravdy v prejednávanej veci alebo v iných veciach, ktoré už prebiehajú alebo sa majú podniknúť v súvislosti so skutkovým stavom a za účasti tých istých strán;
               
            
                  B.
               
               
                  keďže toto vyšetrovanie sa netýka vyjadrených názorov alebo hlasovania Nuna Mela pri výkone jeho funkcií v súlade s článkom 8 Protokolu č. 7 o výsadách a imunitách Európskej únie;
               
            
                  C.
               
               
                  keďže v článku 9 Protokolu č. 7 o výsadách a imunitách Európskej únie sa stanovuje, že poslanci Európskeho parlamentu požívajú na území svojho vlastného štátu imunitu priznanú členom parlamentu daného členského štátu;
               
            
                  D.
               
               
                  keďže podľa článku 157 ods. 2 Ústavy Portugalskej republiky je povolenie zhromaždenia potrebné na to, aby poslanec mohol byť vypočutý ako svedok alebo obžalovaný, a keďže v tom istom odseku sa uvádza, že takéto povolenie sa automaticky udelí v prípade závažných a konzistentných dôkazov o spáchaní úmyselného trestného činu, za ktorý možno uložiť trest odňatia slobody na viac ako tri roky;
               
            
                  E.
               
               
                  keďže Nuno Melo inicioval začatie tejto veci podaním trestného oznámenia proti Joãovi Quadrosovi pre skutky, ktoré môžu prima facie predstavovať spáchanie viacerých trestných činov ohovárania a urážky stanovených a sankcionovaných článkom 180 ods. 1, článkom 181 ods. 1 a článkom 183 ods. 1 písm. a) a článkom 183 ods. 2 portugalského trestného zákonníka;
               
            
                  F.
               
               
                  keďže podľa článku 9 ods. 8 rokovacieho poriadku sa Výbor pre právne veci za žiadnych okolností nevyslovuje o vine či nevine poslanca Európskeho parlamentu alebo o tom, či názory alebo činy pripisované poslancovi odôvodňujú jeho trestné stíhanie, a to ani v prípade, ak Výbor pre právne veci pri posudzovaní žiadosti nadobudol podrobnú znalosť skutkových okolností prípadu;
               
            
                  G.
               
               
                  keďže v súlade s článkom 5 ods. 2 rokovacieho poriadku poslanecká imunita nie je osobná výsada poslanca, ale záruka nezávislosti Európskeho parlamentu ako celku a jeho poslancov;
               
            
                  H.
               
               
                  keďže cieľom poslaneckej imunity je chrániť Európsky parlament a jeho členov pred súdnym konaním týkajúcim sa činností súvisiacich s výkonom poslaneckého mandátu a činností, ktoré sú od výkonu tohto mandátu neoddeliteľné;
               
            
                  I.
               
               
                  keďže v tomto prípade Európsky parlament nenašiel dôkazy o fumus persecutionis, teda o skutkových okolnostiach, ktoré by naznačovali, že uvedené trestné stíhanie bolo začaté s úmyslom poškodiť politickú činnosť poslanca a v dôsledku toho aj jeho činnosť ako poslanca Európskeho parlamentu;
               
            
               
                  1.
               
               
                  rozhodol zbaviť Nuna Mela imunity;
               
            
               
                  2.
               
               
                  poveruje svojho predsedu, aby bezodkladne postúpil toto rozhodnutie a správu gestorského výboru portugalským orgánom a Nunovi Melovi.
               
            
         (1)  Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI:EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23; rozsudok Súdneho dvora z 19. decembra 2019, Junqueras Vies, C-502/19, ECLI:EÚ:C:2019:1115.